Darin
Darin (něm. Dahren) je wjes z 35 wobydlerjemi (2009) w hornjołužiskim wokrjesu Budyšin. Słuša ke gmejnje Hodźij a leži 176 m nad mórskej hładźinu při Dołhej wodźe. Hač do lěta 1923 běše samostatna gmejna.
Susodne wjeski su Debiškow w sewjerowuchodźe, Bóšericy we wuchodźe, Hodźij w juhowuchodźe, Njezdašecy w zapadźe a Běčicy w sewjeru.
Prěnje historiske naspomnjenje jako Darin abo Daryn je z lěta 1373[1].
W lěće 1884 měješe wjes po Mukowej statistice 89 wobydlerjow, wot tych 72 Serbow (81 %).[2]
Žórła[wobdźěłać]
- ↑ Darin w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 51.
deu_Latn szl_Latn szl_Latn szl_Latn szl_Latn szl_Latn szl_Latn deu_Latn